b"\n_START_ARTICLE_\nKanton (Francija)\n_START_PARAGRAPH_\nKanton (canton) je v Franciji administrativna enota, ki deli okro\xc5\xbeja (arrondissements) in departmaje (d\xc3\xa9partements). Kantoni pogosto povezujejo ve\xc4\x8d manj\xc5\xa1ih ob\xc4\x8din (communes)._NEWLINE_V Franciji je 4.032 kantonov, ki sestavljajo 341 okro\xc5\xbeij, ta pa skupno 100 departmajev.\n_START_SECTION_\nVloga in administracija\n_START_PARAGRAPH_\nVloga kantona je bistvena v zagotavljanju ogrodja za regionalne volitve. Vsak kanton tako voli svojega predstavnika v generalnem svetu departmaja (conseil g\xc3\xa9n\xc3\xa9ral du d\xc3\xa9partement), ki je osnovni administrativni razdelek Francoske republike._NEWLINE_Na urbanem ozemlju posamezno ob\xc4\x8dino po navadi sestavlja ve\xc4\x8d kantonov, nasprotno na ruralnem ozemlju kanton po navadi zdru\xc5\xbeuje ve\xc4\x8d ob\xc4\x8din. V vsakem primeru se javne slu\xc5\xbebe ve\xc4\x8dinoma nahajajo v glavnem mestu (chef-lieu) kantona, \xc4\x8deprav so tudi izjeme. V statisti\xc4\x8dne namene je dvajset okro\xc5\xbeij Pariza - njegova administrativna porazdelitev - v\xc4\x8dasih smatranih za kantone, vendar nimajo kake ve\xc4\x8dje volilne funkcije._NEWLINE_Kantoni prav tako oblikujejo pravna okro\xc5\xbeja kot sede\xc5\xbei prvostopenjskih sodi\xc5\xa1\xc4\x8d (Tribunaux d'instance).\n_START_SECTION_\nZgodovina\n_START_PARAGRAPH_\nKantoni so bili ustanovljeni leta 1790 hkrati z ustanovitvijo departmajev s strani\xc2\xa0\xc2\xbbRevolucionarnega komiteja za porazdelitev ozemlja\xc2\xab. Bili so bolj \xc5\xa1tevil\xc4\x8dni in so se sprva zdru\xc5\xbeevali v tim. distrikte. Ob ukinitvi distriktov 1800 so se reorganizirali v okro\xc5\xbeja. \xc5\xa0tevilo kantonov je z\xc2\xa0\xc2\xbbZakonom o zmanj\xc5\xa1anju \xc5\xa1tevila okro\xc5\xbenih sodi\xc5\xa1\xc4\x8d\xc2\xab\xc2\xa0(Loi portant r\xc3\xa9duction du nombre de justices de paix) mo\xc4\x8dno upadlo. Prefektom departmajev je vlada nalo\xc5\xbeila zdru\xc5\xbeevanje ob\xc4\x8din znotraj novoustanovljenih kantonov. Seznam departmajev je bil po vladni odobritvi objavljen v biltenu zakonov 1801-1802; ta seznam je \xc5\xa1e vedno osnova administrativne porazdelitve Francije, \xc4\x8deprav so kantoni z manj\xc5\xa1im \xc5\xa1tevilom prebivalstva bili ukinjeni, novi kantoni pa so se ustanavljali na obmo\xc4\x8djih me\xc4\x8dnej\xc5\xa1e demografske rasti. v celoti je njihovo \xc5\xa1tevilo precej naraslo.\n_START_SECTION_\nStatistika\n_START_PARAGRAPH_\n\xc5\xa0tevilo kantonov je razli\xc4\x8dno od departmaja do departmaja. Departma Territoire de Belfort ima tako le 15, departma Nord pa kar 79 kantonov. Administracija otoka Mayotte je podobno oblikovana kot departma, razdeljena pa je na 19 kantonov."